b'\n_START_ARTICLE_\nFamily Charity Trust Fund\n_START_PARAGRAPH_\nFamily Charity Trust Fund var et pyramidespill av typen Ponzi-svindel som ble drevet p\xc3\xa5 Salomon\xc3\xb8yene i 2003._NEWLINE_Deltakerne ble lokket med l\xc3\xb8fter om at investering av 250 salomonske dollar skulle gi en avkastning p\xc3\xa5 1,2 millioner dollar, og tusenvis lot seg friste. Da deltakerne inns\xc3\xa5 at de var blitt f\xc3\xb8rt bak lyset, beleiret de banken ANZs filial som de mente satt p\xc3\xa5 de investerte pengene. Flere bankansatte r\xc3\xb8mte landet i frykt for represalier fra den rasende mengden mennesker. Pengene ble sporet til en konto disponert av en kvinne ved navn Betty Maenua, men hun hadde emigrert til Fiji og t\xc3\xb8mt kontoen for penger f\xc3\xb8r politiet klarte \xc3\xa5 stoppe henne. Sentralbanksjefen var ogs\xc3\xa5 blant dem som ble beskyldt for \xc3\xa5 ha ansvar for skandalen.'